Aune Suve-Kütt

Aune Suve-Kütt (neiupõlvenimi Aune Suve; sündinud 30. juulil 1977Päring inforegister.ee andmebaasis.) on eesti skaudiliikumise tegelane, noorsootöötaja ja muuseumijuht.

Ta on töötanud Albu (1999–2006) ja Ambla vallas (2000–2002) noorsootöötajana. 

Aastatel 2006–2015 oli ta Vargamäel asuva A. H. Tammsaare muuseumi juhataja.Riigi esindamine sihtasutustes Järva maavalitsuse kodulehel (vaadatud 12.09.2013). Muuseumijuhatajana esindas ta muuseumi ka MTÜ Eesti Kirjanike Muuseumite Ühingu juhatuses."Eesti Kirjanike Muuseumite Ühingu põhikiri" (vaadatud 12.09.2013). Seejärel töötas Tapa valla (2018–2020) ja Järva valla (2020–2021) noorsootöö spetsialistina. Alates 2022. aastast on ta Järva valla Noorsootöökeskuse juhataja.

Aastatel 2012–2013 juhtis ta A. H. Tammsaare teose "Tõde ja õigus" I osa audioraamatu loomise projekti"Reede, 1. märtsil kell 15.00 esitleb A.H. Tammsaare muuseum Vargamäel esimest kirjanik A.H. Tammsaare audioraamatut. Audioraamatu kujul on valminud "Tõde ja õigus" I osa". Postimees/ SA A.H. Tammsaare Muuseum Vargamäel pressiteade, 28.02.2013 (vaadatud 12.09.2013)., mille raames Meelis Kompus luges 20 plaadile 1300 minutit (550 lehekülge) teksti.Rein Sikk. ""Tõde ja õigus" jõudis lõpuks heliplaatidele". EPL, 1. märts 2013 (vaadatud 12.09.2013).

Alates 1990. aastast on ta löönud kaasa skaudiliikumises: ta on 1995. aastal asutatud Eesti Skautide Ühingu asutajaliige ja üle-eestiliste ürituste organisaator, 1992–1998 Tamsalu lipkonna juhatuses ning Kõrvemaa lipkonna juht alates 1999. aastast.

Ta on ka EELK Järva-Madise koguduse aktiivne liige."Aasta vabatahtlikud 2008. 14. Aune Suve-Kütt (31)" Vabatahtlike Väravas (vaadatud 12.09.2013).Liina Raudvassar. "Järva-Madisel elu ja lootuse värvi". Eesti Kirik, 23.11.2005 (vaadatud 12.09.2013).Kaarel Aluoja "Skaudipealik sõitis kogemusi saama" Järva Teataja, 29.07.2004 (vaadatud 12.09.2013).

Ta tegutseb giidina Tammsaare muuseumis, Albu mõisas ja rabamatkadel.Albu valla infoleht. 

Ta on ka Albu vallas tegutseva segakoori Sink Sale Proo koorivanem.Eesti Segakooride Liidu liikmed liidu kodulehel (vaadatud 12.09.2013). 2002–2005 tantsis ta Rae kultuurikeskuse segarahvatantsurühmas Sukad & Tagi, 2006. aastast Albu rahvamaja segarahvatantsurühmas Kakerdaja. 2012. aastal loodud MTÜ Kultuuri- ja Haridusseltsis Üksmüts juhatuse liige.

Ta on osalenud TV3 meelelahutussaates "Õhtusöök viiele".Aune Suve-Kütt TV3 kodulehel (telesarja "Õhtusöök viiele" osalejana) (vaadatud 12.09.2013).

Tunnustus
2004 Järvamaa aasta noorsootöötaja
2008 aasta vabatahtlik (teiste seas)
2010 Väike Muuseumirott parima terviklahenduse eest (Suve kureeritud näitus "Vargamäelt igavikku ja tagasi", mis tutvustas A. H. Tammsaare elu ja loomingut)"Muuseumirott 2010" kultuuriministeeriumi kodulehel.
2022 aasta parim noorsootöötaja

Isiklikku
Aune Suve on alates 2013. aasta juulist abielus Jaanus Kütiga.

Viited

Välislingid
Kaarel Aluoja. "Skaudipealik sõitis kogemusi saama" Järva Teataja, 29. juuli 2004
Aune Suve-Kütt TV3 kodulehel (telesarja "Õhtusöök viiele" osalejana)
Aune Suve-Kütt. "Maastikuga muuseum" Muuseum, 1 (31) 2012, lk 31–34

Kategooria:Eesti muuseumitöötajad
Kategooria:Sündinud 1977